Thomas Joseph Murphy (erkebiskop, Seattle)

**Thomas Joseph Murphy** (1932–1997) var katolsk erkebiskop av Seattle.
## Liv og virke
### Prest
Thomas Joseph Murphy ble presteviet den 12. april 1958 i katedralen i Chicago av pro-prefekten for Propaganda Fide, kardinal Samuel Stritch.

### Biskop av Great Falls
Den 5. juli 1978 utnevnte pave Paul VI ham til biskop av Great Falls-Billings. Erkebiskopen av Portland i Oregon, Cornelius Michael Power, ordinerte ham til biskop den 21. august samme år; medkonsekratorer var den emeriterte biskop av Great Falls, Eldon Bernard Schuster, og en hjelpebiskop i Chicago, Alfred Leo Abramowicz.

### Koadjutorerkebiskop av Seattle
Den 26. mai 1987 utnevnte pave Johannes Paul II ham til koadjutorerkebiskop av Seattle.

Murphys utnevnelse kom etter en rekke kontroverser rundt den sittende erkebiskop Raymond Gerhardt Hunthausen, som først foranlediget en apostolisk visitas til erkebispedømmet bestilt av kardinal Joseph Ratzinger, prefekt for Kongregasjonen for Troslæren. Ratzinger var bekymret for at Hunthausen på noen punkter brøt kirkens lære. Den 3. desember 1985 hadde paven så utnevnt pastor Donald Wuerl til hjelpebiskop av Seattle, med myndighet til å overstyre Hunthausen på flere viktige områder. Etter protester fra Hunthausen og andre amerikanske prelater, fjernet pave Johannes Paul II Wuerl, og utnevnte Murphy til en koadjutor-erkebiskop med mindre umiddelbar autoritet.

### Erkebiskop av Seattle
Thomas Joseph Murphy ble erkebiskop av Seattle den 21. august 1991, etterfølgende Raymond Gerhardt Hunthausen, som trakk seg fem år før den anbefalte aldersgrense.

Som erkebiskop reiste Murphy mye til menigheter rundt erkebispedømmet og var en talsmann for de fattige og rettighetsløse. Han hadde tilsyn med en omfattende renovering av *St. James Cathedral*, som ble fullført i 1994. Under Murphys administrasjon så erkebispedømmet en økning i registrerte katolikker, og en økning i oppsøkende arbeid.

I 1992 åpnet Murphy* Elizabeth House* i Seattle, som ga medisinsk opplæring og arbeidstrening for gravide tenåringer. For småbyer i Washington som led av nedskjæringer i tømmerindustrien, ga Murphy 500.000 dollar for å hjelpe til med å starte små bedrifter. For å hjelpe til med å kompensere for det synkende antallet prester, ga han økonomisk støtte til et Seattle University-program for å trene lekfolk til å hjelpe til med noen menighetsoppgaver.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682-1751) *1730
* Kardinal Federico Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Jean-Louis Anne Madelain Lefebvre de Cheverus (1768-1836) *1810
*Erkebiskop Ambrose Maréchal (1768-1828) *1817
* Biskop John Dubois (1764-1842) *1826
* Biskop John Joseph Hughes (1797-1864) *1838
* Erkebiskop John McCloskey (1810-1885) *1844
* Erkebiskop Michael Augustine Corrigan (1839-1907) *1873
* Erkebiskop John Murphy Farley (1842-1918) *1895
* Erkebiskop Patrick Joseph Hayes (1867-1938) *1914
* Erkebiskop John Joseph Mitty (1884-1961) *1926
* Erkebiskop Thomas Arthur Connolly (18995-1991) *1939
* Erkebiskop  Cornelius Michael Power (1913-1997 *1969
* Erkebiskop *Thomas Joseph Murphy* (1932-1997) *1978

## Referanser